  Виталий Пронин 24-тӥ мартэ Г. Кулакова нимо спорткомплексын ортчоз куасэн бызьылонъя Г. Кулакова нимо 2-тӥез марафон. Спортэз яратӥсьёс 10-50 иськем сюресэз ортчозы. Таӵе ужрад куасэн бызьылонэз азинтон вылысь радъяське. Вунэтоно ӧвӧл созэ но, Удмуртиын улэ тужгес нимо-дано спортсмен Галина Кулакова. Куасэн бызьылонъя нырысетӥез марафон кылем арын ортчиз, отын 18 улосысь 700 пала спортсменъёс бызьылӥзы. Туэ та ӵошатсконэ 2 сюрслэсь трос адямиос пыриськыны медо: спортсменъёс но учкисьёс. Ужрадэз радъян бордын тыршо «Калашников Спорт» партнёр, Удмуртиысь Мугорез кыдатон культурая, спортъя но егитъёсын ужан политикая министерство но Куасэн бызьылонъя федерация. Таяз учыре ужрад ортчоз спортсменъёс понна ӟеч дасям куас сюрес вылын, сертификатэз но вань. Спортсменъёсын артэ бызёзы Максим Вылегжанин, Иван Черезов, Тамара Тихонова, куас вылэ султоз Галина Кулакова но. Куасэн бызьылыны мылкыд карисьёслы азьпал ик пусйиськоно https://kalashnikov.sport/ сайтын. Валентина Емельянова  